ශ්‍රී ලංකාවේ ගිනි නිවීම් ඒකක ස්ථාපිත කර ඇති පළාත් පාලන ආයතන අතුරින් මුල් තැනක් ගන්නා දෙහිවල ගල්කිස්ස මහ නගර සභාවේ ගිනි නිවීම් සේවා දෙපාර්තමේන්තුව මොරටුව, කැස්බෑව, බොරලැස්ගමුව සහ මහරගම, ශ්‍රී ජයවර්ධනපුර කෝට්ටේ යන පළාත් පාලන ආයතනවලටත් සේවා සපයනු ලබන බැව් පුරපති ධනසිරි අමරතුංග මහතා පවසයි.‍රුපියල් දස ලක්ෂ 12ක වියදමින් ඉදිකළ මේ දෙහිවල ගල්කිස්ස නගර සභා විශේෂ ගිනි නිවීම් ‍සේවා ඒකකයට ගිනි නිවීම් අංගෝපාංග රැසක් හා නවීන ගිනි නිවන රථය ඇතුළු රුපියල් දස ලක්ෂ ගණන් උපකරණ ලබාදී ඇත.මෙම ගිනි නිවීමේ ඒකකය මඟින් හදිසි අවස්ථාවන්හිදී දෙහිවල ගල්කිස්ස, රත්මලාන, මොරටුව, නුගේගොඩ හා පානදුර සිට කළුතර දක්වා ඇති තදාසන්න නාගරික කලාපවලටද සේවා සැපයිය හැකිය..